नोएडा : 18 दिन कलेजे से लगाकर पाला, फिर अचानक बच्ची को अस्पताल में छोड़ गई मां  
बच्ची का जन्म 7 माह में ही हो गया था
महिला ने 18 दिन तक बच्ची का ख्याल रखा
इसके बाद वह 20 जुलाई की शाम अचानक गायब हो गई
गौरतलब है कि ईएसआई अस्पताल में ईएसआई कार्डधारकों के ही परिवार का इलाज किया जाता है. महिला का पति जरूर किसी कंपनी में कर्मचारी है, जिसने महिला को अस्पताल में भर्ती करवाया. महिला ने अपना आधार कार्ड जमा किया था. उस पर दर्ज मोबाइल नंबर पर कॉल करने पर कोई जवाब नहीं मिला. आधार कार्ड नंबर के आधार पर पुलिस और चाइल्ड लाइन टीम बच्ची के परिजनों का पता लगाने में जुटी है. सीसीटीवी फुटेज और जांच में पता चला है कि मां ने जब बच्ची को जन्म दिया तो उसे देखने के लिए कोई नहीं आया. आशंका जताई जा रही है कि बेटी पैदा होने से महिला के परिवारवाले खुश नहीं थे.  चाइल्ड लाइन के अनुसार- जब तक बच्ची को अस्पताल से ले जाने के अनुमति नहीं मिलती तब तक वह वहीं पर रहेगी. इसके बाद बच्ची के इस मामले को बाल कल्याण समिति के समक्ष रखा जाएगा. इसके बाद उसे मथुरा स्थित अनाथालय में भेज दिया जाएगा.
 चाइल्ड लाइन के अनुसार- जब तक बच्ची को अस्पताल से ले जाने के अनुमति नहीं मिलती तब तक वह वहीं पर रहेगी. इसके बाद बच्ची के इस मामले को बाल कल्याण समिति के समक्ष रखा जाएगा. इसके बाद उसे मथुरा स्थित अनाथालय में भेज दिया जाएगा.